**Nekilnojamojo kultūros paveldo vertinimo tarybos (III) 2023-06-19 nuotolinis posėdis**

2023 m. birželio 19 d. 9 val. vyks nuotolinis Kultūros paveldo departamento prie Kultūros ministerijos trečiosios nekilnojamojo kultūros paveldo vertinimo tarybos posėdis.

Planuojama svarstyti:

**1. Nekilnojamojo kultūros paveldo vertinimo tarybos akto projektas dėl apsaugos Teisininko, advokato Romualdo Dulskio pastatų kompleksui (48303), Kauno m. sav., Kauno m.,** **Trakų g. 18, Totorių g. 9, suteikimo.**

Akto projekto rengėjas – Kultūros paveldo departamento prie Kultūros ministerijos Kauno teritorinis skyrius.

Svarstymo pagrindas – gautas nekilnojamojo kultūros paveldo vertinimo tarybos akto projektas, parengtas remiantis vizualiniais tyrimais, fotofiksacija, archyvinės ikonografinės medžiagos, atliktų tyrimų analize, kuriuo siūloma suteikti apsaugą Teisininko, advokato Romualdo Dulskio pastatų kompleksui (48303) sudarytam iš kompleksinių dalių: Namo (48304), Trakų g. 18 ir Garažo pastato (48305), Totorių g. 9; nustatyti komplekso ir kompleksinių dalių vertingąsias savybes, regioninį reikšmingumo lygmenį, apibrėžti teritorijos ribas, jas sutapdinant su dviejų žemės sklypų ribomis.

Apskaitos dokumentacijos parengimas įtrauktas į Departamento teritorinių skyrių 2023 m. kultūros vertybių apskaitos dokumentų projektų rengimo planą, patvirtintą Departamento direktoriaus 2023-01-17 įsakymu Nr. Į-17 „Dėl nekilnojamųjų kultūros vertybių, kurioms Kultūros paveldo departamento prie Kultūros ministerijos teritoriniai skyriai 2023 m. rengs apskaitos dokumentaciją, plano patvirtinimo“.

**2. Nekilnojamojo kultūros paveldo vertinimo tarybos akto projektas dėl Margininkų Švč. Mergelės Marijos Škaplierinės parapinės bažnyčios pastatų komplekso (u. k. 1373), Kauno r. sav., Taurakiemio sen., Margininkų k., Bažnyčios g. 2, duomenų Kultūros vertybių registre tikslinimo.**

Statusas – valstybės saugomas.

Akto projekto rengėjas – Kultūros paveldo centras.

Svarstymo motyvas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, ikonografine medžiaga, publikacijomis, kuriuo siūloma patikslinti Margininkų Švč. Mergelės Marijos Škaplierinės parapinės bažnyčios pastatų komplekso (u. k. 1373), sudaryto iš dviejų kompleksinių dalių: Švč. Mergelės Marijos Škaplierinės bažnyčios (u. k. 22371) ir Varpinės (u. k. 22372), duomenis Kultūros vertybių registre: nustatant komplekso ir kompleksinių dalių vertingąsias savybes, vertingųjų savybių pobūdžius, regioninį reikšmingumo lygmenį; apibrėžiant teritorijos ribas, jas nežymiai padidinant ir sutapdinant su suformuoto žemės sklypo ribomis; žymiai padidinant vizualinės apsaugos pozonį.

Apskaitos dokumentacijos parengimas įtrauktas į Kultūros paveldo centro 2022 m. kultūros vertybių apskaitos dokumentų projektų rengimo planą, patvirtintą Departamento direktoriaus 2022-01-18 įsakymu Nr. Į-15 „Dėl Kultūros paveldo centro 2022 m. kultūros vertybių apskaitos dokumentų projektų rengimo plano“.

**3. Nekilnojamojo kultūros paveldo vertinimo tarybos akto projektas dėl apsaugos Ornamentuotam kryžiui (u. k. 9213), Kauno r. sav., Taurakiemio sen., Margininkų k., naikinimo.**

Statusas – registrinis.

Akto projekto rengėjas – Kultūros paveldo centras.

Svarstymo motyvas – gautas nekilnojamojo kultūros paveldo vertinimo tarybos akto projektas, kuriuo siūloma panaikinti teisinę apsaugą Ornamentuotam kryžiui (u. k. 9213), kadangi jis tapo Margininkų Švč. Mergelės Marijos Škaplierinės parapinės bažnyčios pastatų komplekso (u. k. 1373) kompleksinės dalies Švč. Mergelės Marijos Škaplierinės bažnyčios (u. k. 22371) vertingąja savybe.

Apskaitos dokumentacijos parengimas įtrauktas į Kultūros paveldo centro 2022 m. kultūros vertybių apskaitos dokumentų projektų rengimo planą, patvirtintą Departamento direktoriaus 2022-01-18 įsakymu Nr. Į-15 „Dėl Kultūros paveldo centro 2022 m. kultūros vertybių apskaitos dokumentų projektų rengimo plano“.

**4.** **Nekilnojamojo kultūros paveldo vertinimo tarybos akto projektas dėl apsaugos Margininkų Švč. Mergelės Marijos Škaplierinės parapinės bažnyčios klebonijai (47894), Kauno r. sav., Taurakiemio sen., Margininkų k., Bažnyčios g. 8, suteikimo.**

Akto projekto rengėjas – Kultūros paveldo centras.

Svarstymo motyvas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, ikonografine medžiaga, publikacijomis, kuriuo siūloma suteikti apsaugą Margininkų Švč. Mergelės Marijos Škaplierinės parapinės bažnyčios klebonijai (47894), nustatyti vertingąsias savybes, architektūrinį vertingųjų savybių pobūdį, regioninį reikšmingumo lygmenį, apibrėžti teritorijos ribas, sutapdinant su suformuoto žemės sklypo ribomis.

Apskaitos dokumentacijos parengimas įtrauktas į Kultūros paveldo centro 2022 m. kultūros vertybių apskaitos dokumentų projektų rengimo planą, patvirtintą Departamento direktoriaus 2022-01-18 įsakymu Nr. Į-15 „Dėl Kultūros paveldo centro 2022 m. kultūros vertybių apskaitos dokumentų projektų rengimo plano“.

**5.** **Nekilnojamojo kultūros paveldo vertinimo tarybos akto projektas dėl apsaugos Kauno tvirtovės karinės geležinkelio stoties statinių kompleksui (48188), esančiam Kauno m. sav., Kauno m., J. Bakanausko g. 50, suteikimo.**

Akto projekto rengėjas – Kultūros paveldo centras.

Svarstymo motyvas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, ikonografine medžiaga, publikacijomis, kuriuo siūloma suteikti apsaugą Kauno tvirtovės karinės geležinkelio stoties statinių kompleksui (48188), sudarytam iš dviejų kompleksinių dalių: Stoties pastato (48189) ir Rampos (48190);nustatant komplekso ir kompleksinių dalių vertingąsias savybes, vertingųjų savybių pobūdžius, regioninį reikšmingumo lygmenį; apibrėžiant teritorijos ribas, į teritoriją įtraukiant dalį suformuoto žemės sklypo.

Apskaitos dokumentacijos parengimas įtrauktas į Kultūros paveldo departamento prie Kultūros ministerijos 2023-01-17 direktoriaus įsakymu Nr. Į-18 patvirtintą Kultūros paveldo centro 2023 m. kultūros vertybių apskaitos dokumentų projektų rengimo planą.

Su projektais galima susipažinti: [**https://dangulys.kpd.lt/index.php/s/3A3MwANzy8dFgRY**](https://dangulys.kpd.lt/index.php/s/3A3MwANzy8dFgRY)